Natan Söderblum

Lars Olaf Conatan Söderblum (; ) – İsveçli ruhani.

1914-1931-ci illər arasında İsveç Upsala kilsəsinin baş yepiskopu və 1930-cu ildə Nobel Sülh mükafatı laureatı olmuşdur. 12 iyulda Lüteran kilsəsinin Müqəddəslər təqvimində və Yepiskopal kilsəsinin (ABŞ) ayin təqvimində xatırlanır.

 Həyatı 
Soderblum Evleborq lenində, Söderhamn şəhərinin Trönö kəndində anadan olmuşdur. Atası kilsə keşişi idi. 1883-cü ildə Uppsala Universitetinə daxil oldu. Əvvəlcə nə öyrənmək istədiyinə əmin olmasa da, nəticədə atasının yolunu davam etdirməyə qərar verdi. ABŞ səyahətindən qayıtdıqdan sonra 1893-cü ildə keşiş təyin edildi. 1892 və 1893-cü illərdə Söderblum əvvəlcə Uppsala Tələbə Birliyinin vitse-prezidenti, sonra isə prezidenti oldu.

1894-cü ildən 1901-ci ilə qədər Parisdə İsveç səfirliyində vəzifə apardı, hansı ki,burada onun iclaslarında həm Alfred Nobel (1833–1896), həm də Avqust Strindberq (1849–1912) yer alırdı. 1897-ci ildə Alfred Nobelin ölümündən sonra anma mərasimini keçirdi. 1901-1914-cü illərdə Söderblum Uppsala Universiteti nəzdindəki İlahiyyat məktəbində vəzifə tutdu və 1912-1914-cü illərdə eyni zamanda Leypsiq Universitetində dinşünaslıq üzrə professoru oldu. 1914-cü ildə İsveçdəki Lüteran kilsəsinin başçısı, Uppsalanın arxiyepiskopu seçildi. Birinci Dünya müharibəsi zamanı,o, bütün Xristian liderlərini müharibə əsirləri və qaçqınların vəziyyətini yaxşılaşdırmaq, barışıq və ədalət üçün çalışmağa çağırdı.

Kilsə birliyinin İncili dünyaya təqdim etmək üçün xüsusi məramı olduğuna və İsa peyğəmbərin mesajlarının ictimai həyatla əlaqəli olduğuna inanırdı. 1920-ci illərdə xristian "Həyat və İş" hərəkatına rəhbərliyi onu katolik hərəkatının əsas qurucularından biri kimi tanınmasına səbəb oldu. İsveç kilsəsi ilə İngiltərə kilsəsi arasındakı əlaqələrin qurulması istiqamətində hərəkətə keçmiş və İngilis ekumenisti, Kenterberinin dekanı, Çiçester yepiskopu Cor Bell (1883-1958) ilə yaxın dost idi. 1925-ci ildə Stokholmda Ümumdünya Həyat və İş Konfransına rəhbərlik etməkdə böyük rol oynadı. 1930-cu ildə Nobel sülh mükafatına layiq görüldü.

 Seçilmiş əsərləri 
Den enskilde och kyrkan : föredrag (1909)
Helighet och kultur (1913)
Gudstrons uppkomst (1914)
  9 Works by Nathan Söderblom Çin xristianlığı proqramının sənədləşməsində, Honqkonq Baptist Universiteti kitabxanası

 İstinadlar 

 Həmçinin bax 
 Uppsala Universiteti
 Nobel Sülh mükafatı laureatlarının siyahısı

 Ədəbiyyat 
Andrae, Tor J.E. (1931) Nathan Söderblom (Uppsala University)
Curtis, Charles J. (1967) Söderblom: Ecumenical Pioneer (Minneapolis, Augsburg Publishing House)
Jonson, Jonas (2016) Nathan Söderblom: Called to Serve (Grand Rapids: Eerdmans Publishing Company) 
Katz, Peter (1949) Nathan Söderblom: A Prophet of Christian Unity (London, James Clarke) 
Sundkler, Beng (1968) Nathan Söderblom: His Life and Work (Lutterworth Press) 
Dietz Lange, Nathan Söderblom und seine Zeit, Göttingen 2011
Klas Hansson, Nathan Söderblom's ecumenical cope. A visualization of a theological and ecumenical concept. Studia Theologica – Nordic Journal of Theology, vol 66, issue 1, 2012

 Xarici keçidlər 
 İsveç 1966 Nathan Söderblüm Damgalı TAm Seri 
 Xristian inancının məzmunu, Natan Söderblumun əks olunması 

Kateqoriya:İsveçli Nobel mükafatı laureatları
Kateqoriya:Nobel Sülh mükafatı laureatları
Kateqoriya:Leypsiq Universitetinin müəllimləri
Kateqoriya:Uppsala Universitetinin məzunları
Kateqoriya:İsveçdə doğulanlar